Ο **Ντμίτρι Σανακόγιεφ** (*Dmitry Sanakoyev*, 1969-) είναι πολιτικός από τη Νότια Οσετία και άλλοτε αξιωματούχος της αυτονομιστικής κυβέρνησης. Σήμερα είναι επικεφαλής της Προσωρινής Κυβέρνησης στη Νότια Οσετία, που είναι προσωρινή αυτοτελής οντότητα, ιδρυθείσα το 2007 στις ελεγχόμενες από τη Γεωργία περιοχές της αυτόνομης ζώνης.

Βιογραφία
---------

Γεννήθηκε το 1969 στην Γιάβα της Γεωργίας.Υπηρέτησε ως αξιωματικός στη Λιθουανία (1987-1989) και πολέμησε με τους Οσετούς στον πόλεμο της Νότιας Οσετίας του 1991-92 (αντίπαλοι ήταν οι αυτονομιστές και οι στρατιωτικές δυνάμεις της Γεωργίας). 

Το 1993-1996 εργάστηκε στο ντε φάκτο υπουργείο Άμυνας της Νότιας Οσετίας. Το 1996 διορίστηκε υπουργός Άμυνας και το 1998 αντιπρόεδρος της κυβέρνησης.

Πρωθυπουργία
------------

Τον Ιούλιο του 2001 έγινε πρωθυπουργός στη Νότια Οσετία και υπηρέτησε στο αξίωμα ως τον Δεκέμβριο της ίδιας χρονιάς, οπότε ο πρόεδρος Τσιμπίροφ αντικαταστάθηκε από τον Έντουαρντ Κοκόιτι.

Στη διάρκεια των προεδρικών εκλογών του 2006, στις 13 Νοεμβρίου, σε λεγόμενες "εναλλακτικές εκλογές" που οργανώθηκαν από την Ένωση για τη Σωτηρία της Νότιας Οσετίας, ο Σανακόγιεφ ανακηρύχθηκε νικητής με πλέον του 80% των ψήφων. Οι εκλογές αυτές έγιναν σε χωριά που δεν ήλεγχαν οι αυτονομιστές. Ο Κοκόιτι χαρακτήρισε "προδότη" το Σανακόγιεφ και στη Νότια Οσετία ξεκίνησε εκστρατεία για να φθαρεί η εικόνα του πολιτικού, με καταγγελίες για διαφθορά.

Τον Δεκέμβριο του 2006, ο Σανακόγιεφ σχημάτισε κυβέρνηση, χωρίς να συμπεριλάβει χαρτοφυλάκιο για υπουργό Άμυνας.

Στις 10 Μαΐου του 2007 ο Σανακόγιεφ διορίστηκε από τον Πρόεδρο της Γεωργίας επικεφαλής της Προσωρινής Αυτοτελούς Διοικητικής Οντότητας και την επομένη απηύθυνε ομιλία στο Κοινοβούλιο της Γεωργίας στα οσετιανά (πλήρες κείμενο Αρχειοθετήθηκε 2007-10-11 στο Wayback Machine.). Η κίνηση αυτή επικροτήθηκε από τις ΗΠΑ, έθεσε όμως σε συναγερμό τις ντε φάκτο αρχές στο Τσκινβάλι που διέταξαν την απαγόρευση της κυκλοφορίας στα χωριά των Γεωργιανών και απείλησε με χρήση βίας για την ανατροπή της κυβέρνησης του Σανακόγιεφ.

Στις 26 Ιουνίου 2007 ο Σανακόγιεφ απηύθυνε ομιλία στη μητρική του οσετιανή γλώσσα, στις Βρυξέλλες.

Στις 3 Ιουλίου του 2008 ο Σανακόγιεφ επέζησε απόπειρας δολοφονίας του, όταν η αυτοκινητοπομπή του επλήγη από οβίδα, η οποία είχε πυροδοτηθεί από μακριά. Η κυβέρνηση και η αστυνομία κατηγόρησαν για την επίθεση την αυτονομιστική κυβέρνηση του Κοκόιτι, η οποία όμως αρνήθηκε οποιαδήποτε ευθύνη.

Παραπομπές
----------

1. ↑  Ανακτήθηκε στις 11  Οκτωβρίου 2021.
2. ↑  Dmitry Sanakoev Formed Alternative Government Of South Ossetia Αρχειοθετήθηκε 2007-09-28 στο Wayback Machine. - The Georgian Times, 12-11-2006.
3. ↑  Head of S.Ossetia Administration Addresses Georgian Parliament Αρχειοθετήθηκε 2011-06-07 στο Wayback Machine.. *Civil Georgia*. 11-5-2007. Ανακτήθηκε στις 12-5-2007.
4. ↑  Eduard Kokoity Makes Siege Mistake Αρχειοθετήθηκε 2007-05-17 στο Wayback Machine.. *Kommersant*. 12-5-2007.
5. ↑  Tbilisi’s S.Ossetia Diplomatic Offensive Gains Momentum Αρχειοθετήθηκε 2007-10-08 στο Wayback Machine. *Civil Georgia*. 26-6-2007. Ανακτήθηκε στις 26-6-2007.
6. ↑  Three Injured in Attack on Georgian Convoy in S.Ossetia Αρχειοθετήθηκε 2011-06-07 στο Wayback Machine.. *Civil Georgia*. 3-7-2008.

* Georgia: South Ossetia Seeks To Contain Opposition Challenge - Radio Free Europe/Radio Liberty.
* EurasiaNet Eurasia Insight - Georgia’s South Ossetia: One Unrecognized State, Two Unrecognized Governments
* South Ossetia Ripped in Two - Kommersant Moscow - Kommersant.

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Dmitry Sanakoyev  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |